*Apstiprināti ar Dundagas novada pašvaldības Privatizācijas, atsavināšanas un iznomāšanas komisijas 2020. gada 28.jūlija sēdes*

*lēmumu (prot. Nr. 12. p .1.)*

**Dundagas novada pašvaldības kustamās mantas –**

**automašīnas HONDA CRV – izsoles noteikumi**

*Izdoti saskaņā ar Publiskas personas*

*mantas atsavināšanas likuma II nodaļu*

**I Vispārīgie noteikumi**

**1.** Izsoles noteikumi nosaka kārtību, kādā tiek organizēta Dundagas novada pašvaldības (turpmāk – Pašvaldība) kustamās mantas – **automašīnas HONDA CRV** (turpmāk arī automašīna) – pārdošana izsolē saskaņā ar Publiskas personas mantas atsavināšanas likumu.

**2.** **Izsoles organizētājs:** Pašvaldības Privatizācijas, atsavināšanas un iznomāšanas komisija (turpmāk – Komisija).

**3.** **Izsoles vadītājs:** Komisijas priekšsēdētājs.

**4. Izsoles veids:** rakstiska izsole.

**II Informācija par kustamo mantu**

**5. Izsoles objekts:** Pašvaldības kustamā manta – automašīna **HONDA CRV**, reģistrācijas numurs GP4090, šasijas numurs SHSRE57507U022728, pirmā reģistrācija – 29.06.2007., motora maksimālā jauda kW– 110, pilna masa – 2050 kg, degvielas tips – benzīns, krāsa – gaiši pelēka, veids – vieglais pasažieru, nobraukums – 287238 km. Tehniskā apskate derīga līdz 07.12.2020.

Automašīnu var apskatīt, iepriekš vienojoties pa tālruni 26563742 (Andris Kojro).

**6. Sākuma cena un nodrošinājuma nauda:** automašīnas izsoles sākuma cena ir 3600 € tai skaitā PVN, nodrošinājuma summa ir 10% no automašīnas izsoles sākuma cenas – 360 €.

**7.** Nodrošinājuma summa jāieskaita Pašvaldības norēķinu kontā a/s „Swedbank”, bankas kods: HABALV22, konts: LV72 HABA 0551 0258 9898 2 vai a/s „Citadele banka”, bankas kods: PARXLV22, konts: LV65 PARX 0007 5064 9000 2. **Maksājuma mērķī jānorāda** **„Nodrošinājums par automašīnu”.**

**III Pieteikuma iesniegšana un reģistrēšana**

**8.** Pašvaldības kustamās mantas pircējs var būt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt savā īpašumā automašīnu.

**9.**Izsolei var pieteikties no sludinājuma publicēšanas dienas Pašvaldības interneta vietnē [www.dundaga.lv](http://www.dundaga.lv).

**10.**Izsoles dalībnieks nedrīkst būt parādā Pašvaldībai (t.sk. nodokļu maksājumi, kā arī citas saistības).

**11.** Lai piedalītos izsolē, ir jāiesniedz šādi dokumenti:

**11.1.** pašvaldībai adresēts pieteikums (1. pielikums) par piedalīšanos izsolē, kas apliecina automašīnas pirkšanu saskaņā ar šiem izsoles noteikumiem;

**11.2.** nodrošinājuma summas samaksas apliecinošs dokuments;

**11.3.** juridiskai personai – juridiskās personas pārstāvja (pilnvarotās personas) tiesības rīkoties uzņēmuma vārdā apliecinošs dokuments;

**11.4.** fiziskai personai nepieciešamības gadījumā normatīvajos aktos noteiktajā kārtībā apstiprināts pilnvarojums pārstāvēt fizisko personu.

**12.** Ārvalstīs izsniegtos dokumentus pieņem, ja tie noformēti atbilstoši Latvijai saistošu starptautisko līgumu noteikumiem.

**13.** Pieteikumus iesniedz slēgtā aploksnē līdz 2020. gada 14.augustam plkst. 11.00 darba laikā Dundagas novada pašvaldības administratīvajā ēkā, nogādājot personīgi vai nosūtot pa pastu. Uz aploksnes jābūt norādītam tekstam „ Pieteikums automašīnas rakstiskai izsolei”.

**14.** Personiski iesniegtie vai pa pastu atsūtītie piedāvājumi rakstiskai izsolei glabājami slēgtās aploksnēs līdz izsolei.

**IV Izsoles norise**

**15.** **Izsole notiks 2020. gada 14.augustā plkst. 13.00 Pašvaldības administratīvajā ēkā, Pils ielā 5-1, Dundagā, Dundagas pagastā, Dundagas novadā.**

**16.** Fiziskai personai uz izsoli jābūt līdzi personu apliecinošam dokumentam, juridiskai personai – pārstāvniecību apstiprinošam dokumentam un pārstāvja personu apliecinošam dokumentam. Izsoles dalībnieki var piedalīties piedāvājumu atvēršanā.

**17.** Izsoles vadītājs atklāj izsoli, raksturo pārdodamo objektu un paziņo izsolāmā objekta sākuma cenu.

**18.** Komisija dalībnieku klātbūtnē atver slēgtajās aploksnēs iesniegtos piedāvājumus un uz tiem parakstās visi komisijas locekļi. Mutiskie piedāvājumi rakstiskā izsolē ir aizliegti.

**19.** Pēc aplokšņu atvēršanas izsoles rīkotājs no iesniegtajiem piedāvājumiem sastāda piedāvāto cenu sarakstu (2. pielikums), atraida nederīgos piedāvājumus, atzīmējot to izsoles protokolā, nosauc visaugstāko cenu un personu, kas to nosolījusi un paziņo, ka izsole pabeigta.

**20.** Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, Komisija turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu, ja tie piedalās pieteikumu atvēršanā, un organizē piedāvājumu tūlītēju atvēršanu.

**21.** Gadījumā, ja nav iespējams turpināt izsoli (piem. pretendents vai tā pārstāvis nepiedalās pieteikumu atvēršanā) tad Komisija rakstiski lūdz personas, kuras piedāvājušas vienādu augstāko cenu, izteikt rakstiski savus piedāvājumus par iespējami augstāko cenu, un nosaka piedāvājumu iesniegšanas un atvēršanas datumu, laiku, vietu un kārtību.

**V Izsoles protokola un rezultātu apstiprināšana**

**22.**Komisija apstiprina izsoles protokolu 7 dienu laikā pēc izsoles.

**23.**Izsoles rezultātu apstiprina Pašvaldības dome ne vēlāk kā 30 dienu laikā pēc visas automašīnas pirkuma summas samaksāšanas.

**24.**Izsoles dalībniekiem, kas nav nosolījuši automašīnu, septiņu dienu laikā pēc izsoles rezultātu apstiprināšanas atmaksā nodrošinājuma summu ar pārskaitījumu izsoles dalībnieka norēķinu kontā.

**VI Nenotikušas izsoles**

**25.** Ja izsolei nav pieteicies neviens dalībnieks, neviens pircējs nav pārsolījis izsoles sākumcenu vai arī nosolītājs nav samaksājis nosolīto cenu, izsole atzīstama par nenotikušu.

**26.** Ja izsole atzīta par nenotikušu, Komisija lemj par atkārtotas izsoles rīkošanu likuma un šo noteikumu noteiktajā kārtībā.

**VII Norēķini par automašīnu, maksāšanas līdzekļi un kārtība**

**27.**Izsoles dalībnieks, kas atzīts par automašīnas nosolītāju, personīgi vai ar pilnvarotās personas starpniecību pēc izsoles saņem rēķinu par izsolē iegūto automašīnu.

**28.**Par nosolīto automašīnu pircējs maksā ar pārskaitījumu eiro.

**29.** Piedāvātā augstākā cena jāsamaksā līdz 21.08.2020. Pašvaldības norēķinu kontā a/s „Swedbank”, bankas kods: HABALV22, konts: LV72 HABA 0551 0258 9898 2 vai a/s „Citadele banka”, bankas kods: PARXLV22, konts: LV65 PARX 0007 5064 9000 2. **Maksājuma mērķī jānorāda** **„Automašīnas izsole”**.

**30.** Iemaksātais nodrošinājums tiek ieskaitīts pirkuma summā.

**31.**Pašvaldība ar izsoles dalībnieku, kurš nosolījis automašīnu, pēc izsoles rezultātu apstiprināšanas domē 30 dienu laikā paraksta automašīnas pirkuma līgumu (3. pielikums).

**32**. Ja automašīnas nosolījušais izsoles dalībnieks līdz 21.08.2020. nav norēķinājies par automašīnu šajos noteikumos minētajā kārtībā, dalībnieks zaudē tiesības uz to. Nodrošinājuma summu attiecīgajam dalībniekam neatmaksā.

**33.** Ja automašīnas nosolītājs atsakās parakstīt pirkuma līgumu, nosolītājs zaudē tiesības uz nosolīto automašīnu. Nodrošinājuma summu šādam dalībniekam neatmaksā.

**34.** Ja nosolījušais izsoles dalībnieks ir zaudējis tiesības uz nosolīto automašīnu, par to informē izsoles dalībnieku, kurš nosolījis nākamo augstāko cenu, un šim izsoles dalībniekam ir tiesības divu nedēļu laikā no izsoles komisijas paziņojuma saņemšanas dienas rakstiski apliecināt izsoles rīkotājam automašīnas pirkšanu par paša nosolīto augstāko cenu. Pēc rakstiska apliecinājuma saņemšanas šim izsoles dalībniekam izsniedz šo noteikumu 27. punktā minēto rēķinu. Pircējs par automašīnu norēķinās un pirkuma līgumu slēdz likuma un šo noteikumu paredzētajā kārtībā.

**35.** Ja persona, kura uzaicināta slēgt pirkuma līgumu, rakstveidā atsakās to noslēgt vai divu nedēļu laikā nedod atbildi uz uzaicinājumu, tas tiek uzskatīts par atteikumu slēgt līgumu. Tādā gadījumā tiek rīkota atkārtota izsole likumā paredzētajā kārtībā.

**VIII Nobeiguma noteikumi**

**36.** Izsoles dalībniekiem ir tiesības iesniegt sūdzību Pašvaldības domei par Komisijas darbībām līdz izsoles rezultātu apstiprināšanas dienai. Ja Komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

**37.** Par šajos noteikumos nereglamentētiem jautājumiem lēmumus pieņem Komisija, par tiem izdarot attiecīgu ierakstu izsoles protokolā.

Pielikumā:

1. Pieteikums dalībai izsolē.
2. Piedāvāto cenu saraksts.
3. Pirkuma līgums.

Komisijas priekšsēdētāja Inga Ralle